публикувано на 26.11 . 20 в 18 : 34 Американският президент Доналд Тръмп отново заяви , че изборите в САЩ са били " фалшифицирани " , позовавайки се на негов предполагаем достъп до повторно преброяване на гласове , като в същото време той постави под въпрос дали е възможно неговият опонент Джо Байдън да е получи подкрепа на 80 милиона избиратели . " Току - що видях табулациите на гласовете . НЯМА НАЧИН Байдън да е получил 80 000 000 гласа ! ! ! Това бяха 100 % ФАЛШИФИЦИРАНИ ИЗБОРИ " , написа той в Туитър навръх Деня на благодарността . Паралелната табулация на гласуванията е методология за наблюдение на избори , която обикновено се основава на представителна случайна извадка от избирателни секции и се използва за независима проверка ( или оспорване ) на резултатите от изборите . Вчера Доналд Тръмп директно призова за отмяна на изборните резултати поради " измама " . Той каза , че резултатът от " измамните " президентски избори трябва да бъде отменен от съдия , който да изслуша " правилно " жалбите на неговия предизборен щаб . Изборите всъщност бяха загубени от демократите във " всички оспорвани щати с много " , заяви Тръмп в сряда чрез телефонно обаждане по време на изслушването на сенатори републиканци в Пенсилвания по обвиненията за нередности на изборите в целия щат . Той също така твърди , че " най - високопоставените политици " са го поздравили за " голямата " му победа в изборната нощ , след което " започнаха навсякъде да се изсипват бюлетини и да се случват ужасни неща " . Изборите бяха " фалшиви " и позорни за САЩ , заяви вчера Тръмп , като отново обвини Dominion Voting Systems за предполагаемото участие на компанията в " изборна измама " . Dominion Voting Systems е компания , която продава хардуер и софтуер за електронно гласуване , включително машини за гласуване и табулатори , в САЩ и Канада . Настоящият президент подчерта , че е спечелил 74 милиона гласа , което е " повече от Роналд Рейгън , когато спечели президентските избори в 49 американски щати " .